Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 3751

d) ha a QFE értékeket egynél több futópályára igénylik, az igényelt QFE értékeket az egyes futópályákra jelenteni kell, és a futópályákat, amelyekre az értékek vonatkoznak, meg kell jelölni. 4.7.3.3 METAR-ban és SPECI-ben csak a QNH értékeket kell szerepeltetni. 4.8 Kiegészítő információk 4.8.1 Jelentés 4.8.1.1 Ajánlás. – Helyi rendszeres és különleges jelentésekben és METAR-ban és SPECI-ben az alább felsorolt legutóbbi időjárás jelenségeket, azaz azokat, amelyeket a repülőtéren az utolsó kiadott rendszeres jelentés óta eltelt időszak során, vagy az utolsó egy órában, amelyik a rövidebb, de nem a megfigyelés időpontjában észleltek, maximálisan három csoportot, az A3-1 és A3-2 táblázaban közölt mintának megfelelően a kiegészítő információban jelenteni kell: – ónos csapadék – mérsékelt vagy heves csapadék (beleértve a záporokat) – hófúvás – porvihar, homokvihar – zivatar – tölcsér felhő (tornádó vagy víztölcsér) – vulkanikus hamu 4.8.1.2 Ajánlás. – Helyi rendszeres és különleges jelentésekben a következő szignifikáns meteorológiai viszonyokat, vagy ezek kombinációit kell kiegészítő információként jelenteni: – cumulonimbus felhők CB – zivatar TS – mérsékelt vagy heves turbulencia MOD TURB, SEV TURB – szélnyírás WS – jégeső GR – heves szélvihar vonal SEV SQL – mérsékelt vagy erős jegesedés MOD ICE, SEV ICE – ónos csapadék FZDZ, FZRA – erős hegyi hullám SEV MTW – porvihar, homokvihar DS, SS – hófúvás BLSN – tölcsérfelhő (tornádó vagy víztölcsér) FC. A meteorológiai körülmény helyét jelölni kell. Ahol szükséges, kiegészítő információkat kell bevinni, rövidített köznyelvet használva. 4.8.1.3 Ajánlás. – Automatizált METAR-ban és SPECI-ben a 4.8.1.1 pontban felsorolt legutolsó időjárás jelenségek mellett, a legutolsó ismeretlen csapadékot jelenteni kell, az A3-2 táblázatban bemutatott mintának megfelelően, amikor a csapadék fajtát az automatikus megfigyelő rendszer nem tudja azonosítani. 4.8.1.4 Ajánlás. – METAR-ban és SPECI-ben, ahol a helyi körülmények így indokolják, szélnyírás információkat kell adni. Megjegyzés. – A 4.8.1.4 pontban hivatkozott helyi körülmények, bár nem korlátozódnak szükségszerűen egy nem átmeneti jellegű szélnyírásra, például kapcsolódhatnak alacsonyszinti hőmérséklet inverzióhoz vagy helyi terepviszonyokhoz. 4.8.1.5 Ajánlás. – METAR-ban és SPECI-ben a következő információknak kell szerepelni a kiegészítő információk között, a regionális léginavigációs egyezménynek megfelelően:

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes